《边夜有怀》
唐代·骆宾王

汉地行逾远，燕山去不穷。城荒犹筑怨，碣毁尚铭功。

古戍烟尘满，边庭人事空。夜关明陇月，秋塞急胡风。

倚伏良难定，荣枯岂易通。旅魂劳泛梗，离恨断征蓬。

苏武封犹薄，崔駰宦不工。惟馀北叟意，欲寄南飞鸿。

作者简介：骆宾王（约619—687年）字观光，汉族，婺州义乌人（今浙江义乌）。唐初诗人，与王勃、杨炯、卢照邻合称“初唐四杰”。又与富嘉谟并称“富骆”。高宗永徽中为道王李元庆府属，历武功、长安主簿，仪凤三年，入为侍御史，因事下狱，次年遇赦，调露二年除临海丞，不得志，辞官。有集。骆宾王于武则天光宅元年，为起兵扬州反武则天的徐敬业作《代李敬业传檄天下文》，敬业败，亡命不知所之，或云被杀，或云为僧。